text: وزیر اعظم نے اپنے استقبالیہ خظاب کے ابتدائی کلمات میں کہا کہ آج 11 اگست ہی کے روز جد و جہد آزادی کے ایک نوجوان انقلابی جناب خودی رام بوس کوبرطانیہ نے پھانسی پر چڑھایا تھا ۔ انہوں نے کہا کہ یہ موقع ہمیں آزادی کی لڑائی لڑنے والوں کی قربانی کی یاد دلاتا ہے اور ہم سب پر ذمہ داری عائد کرتا ہے ۔ وزیر اعظم نے کہا کہ جناب وینکیا نائیڈو آزاد ہندوستان میں پیدا ہونے والے پہلے نائب صدر ہیں ۔ انہوں نے مزید کہا کہ جناب وینکیا نائیڈو طویل تجربے کے حامل ہیں اور پارلیمانی کارروائی کے پیچدہ عمل سے بخوبی واقف ہیں ۔